Alexandra David-Néel

Aleksandra David-Nejel (Alexandra David-Néel), tikrasis vardas – Luizė David (Louise David, 1868 m. spalio 24 d. Sen Mandė – 1969 m. rugsėjo 8 d. Din le Bene) – Prancūzijos orientalistė, tibetologė, operos dainininkė, žurnalistė, rašytoja ir tyrinėtoja, feministė, anarchistė.Françoise Robin, Traversées tibétaines : 150e anniversaire de la naissance d’Alexandra David-Neel, Le Carreau de la BULAC, 3 octobre 2018

 Biografija 
Mokėsi kalvinistų, o vėliau katalikų internatinėse mokyklose. Susidomėjusi Azija, įstojo studijuoti orientalistikos ir būdama dvidešimt vienerių tapo budiste. Greta mokėsi ir groti pianinu bei dainuoti, pradėjo operos dainininkės karjerą ir taip ėmė keliauti.

1904 m. susituokė su Tunise sutiktu inžinieriumi Filipu Nejeliu (Philippe Néel) iš Sen Saviūro. Sutuoktinis tapo Aleksandros David-Nejel, 1911 m. savarankiškai išvykusios į Indiją mokytis budizmo, mecenatu bei globėju.Gilles Van Grasdorff, , Pygmalion, 23 février 2011 (ISBN 9782756405285)

Kelionės metu ji susitiko su XIII-uoju Dalai lama. Pagyvenusi įvairiuose vienuolynuose, kuriuose praktikavo askezę ir meditaciją, tęsė kelionę pėsčia, pasiryžusi patekti į Lasą, šventąjį miestą ir Tibeto sostinę; užsieniečiams joje lankytis tuomet draudė britų valdžia.Hélène Duccini, « La « gloire médiatique » d’Alexandra David-Néel » , Le Temps des médias, 1/2007 (no 8), p. 130–141.

Persirengusi elgeta, eidama paskui piligrimus, kentusi alkį, šaltį bei įveikusi virš 2000 km, tikslą pasiekė 1924 m. sausio 28 d., pagaliau galėjo išvysti Potalos rūmus, dalai lamų būstinę. Vaikščiodama viename vienuolyne sutiko jauną lamą Apurą Jongdeną, kurį legaliai įsivaikino 1929 m. – jis tapo jos palydovu visose kelionėse.

Grįžusi į Prancūziją 1925 m., buvo pasitikta kaip didvyrė, o savo nuotykius papasakojo 1927 m. išleistoje knygoje „Vienos paryžietės kelionė Lasoje“. Aleksandra David-Nejel vėl iškeliavo į Aziją, taip pat ir tam, kad Tibete 5 metus pagyventų kaip atsiskyrėlė.

1946 m. įsikurė namus Din le Beno miestelyje ir iki 95 m. amžiaus toliau leido daug Tibeto kultūrai skirtų knygų. Aleksandra David-Nejel mirė 1969 m. rugsėjo 8 d., sulaukusi beveik 101-ių.(en) Barbara Foster & Michael Foster, The Secret Lives of Alexandra David-Neel. Biography of the Explorer of Tibet and its Forbidden Practices, Woodstock, The Overbook Press, 1998, p. vii-viiii

 Šaltiniai 

Kategorija:Prancūzijos keliautojai
Kategorija:Prancūzijos rašytojai
Kategorija:Orientalistai